**Bátaapáti Község Önkormányzata Képviselő-testülete**

##### *Bátaapáti, Petőfi u. 4.*

**Ügyiratszám: Ba/112-1/2023.**

**J E G Y Z Ő K Ö N Y V**

**Készült:** Bátaapáti Község Önkormányzata Képviselő-testületének **2023. február 20-án** megtartott rendes nyílt üléséről. Az ülés kezdete: *1630óra*

**Jelen vannak**: Krachun Szilárd polgármester

Darabos Józsefné, Farkas Attila, Ferenczi Sándor, Tornóczky Gábor képviselő-testületi tagok (összesen: 5 fő)

**Tanácskozási joggal megjelent:** dr. Brandt Huba osztályvezető

**Meghívott vendég:** Kelemenné Dudás Bettina BKÖH Bátaapáti Kirendeltségének gazdálkodási főelőadója, Kaszásné Horeczky Krisztina Bátaapáti Óvoda és Konyha vezetője

**Jegyzőkönyvvezető:** Farkasné Szentpál Melinda igazgatási főelőadó

Krachun Szilárd polgármester köszönti a Képviselő-testület tagjait. Megállapítja, hogy a testület határozatképes, mivel mind a 4 képviselő jelen van, az ülést megnyitja.

Ez után javaslatot tesz arra, hogy a meghívóban szereplő napirendi pontok kerüljenek megtárgyalásra.

Bátaapáti Község Önkormányzatának Képviselő-testülete a javaslat alapján 5 *igen szavazattal, 0 nem szavazattal, 0 tartózkodással* az alábbi napirendi pontokat fogadta el:

**Napirendi pontok:**

**1.) Jelentés a lejárt határidejű önkormányzati határozatok végrehajtásáról, valamint a két ülés között eltelt időszakról**

Előadó: Krachun Szilárd polgármester (írásbeli előterjesztés)

**2.) Bátaapáti Község Önkormányzata adósságot keletkeztető ügyleteiből és kezességvállalásaiból keletkező kötelezettségei**

Előadó: Krachun Szilárd polgármester (írásbeli előterjesztés)

**3.) Bátaapáti Község Önkormányzat 2023. évi költségvetésének elfogadása**

Előadó: Krachun Szilárd polgármester (írásbeli előterjesztés)

**4.) Tájékoztató a képviselők vagyonnyilatkozat-tételéről**

Előadó: Farkas Attila, az Ügyrendi Bizottság elnöke (írásbeli előterjesztés)

**5.) Bátaapáti Község Önkormányzatának 2023. évi közbeszerzési terve**

Előadó: Krachun Szilárd polgármester (írásbeli előterjesztés)

**6.) A Völgységi Önkormányzatok Társulása társulási megállapodásának módosítása.**

Előadó: Krachun Szilárd polgármester (írásbeli előterjesztés)

**7.) A Völgységi Önkormányzatok Társulása 2023. évi költségvetésének elfogadása.**

Előadó: Krachun Szilárd polgármester (írásbeli előterjesztés)

**8.) Beszámoló a polgármester társulásokban végzett munkájáról.**

Előadó: Krachun Szilárd polgármester (írásbeli előterjesztés)

**9.) A szociális ellátások helyi szabályozásáról szóló** [**2/2015. (II.26.) önkormányzati rendelet**](https://or.njt.hu/onkormanyzati-rendelet/2015-2-SP-4041) **módosítása**

Előadó: Krachun Szilárd polgármester (írásbeli előterjesztés)

**10.) Bátaapáti Óvoda és Konyha 2023. évi nyári nyitva tartási rendjének meghatározása**

Előadó: dr. Brandt Huba osztályvezető (írásbeli előterjesztés

**11.)** **Bátaapáti Óvoda és Konyha beíratási rendjének meghatározása a 2023/2024-as nevelési évre**

Előadó: dr. Brandt Huba osztályvezető (írásbeli előterjesztés)

**12.) Az Apáti-Ker Kft. 2022. évi gazdasági tevékenységéről szóló beszámoló, a 2022. évi számviteli törvény szerinti beszámoló, a 2023. évi üzleti terv elfogadása.**

Előadó: Krachun Szilárd polgármester (írásbeli előterjesztés)

**13.) Egyebek**

* A TETT támogatási összeg felosztása (szóbeli előterjesztés)
* Bátaszéki Önkormányzati Tűzoltóság Köztestület 2023. évi alapítói hozzájárulása (szóbeli előterjesztés)

**Zárt ülés:**

**1.) Ferencziné Sántha Melinda kérelme**

Előadó: Krachun Szilárd polgármester (szóbeli előterjesztés)

**Napirendi pontok tárgyalása:**

**1.) Jelentés a lejárt határidejű önkormányzati határozatok végrehajtásáról, valamint a két ülés között eltelt időszakról.**

Előadó: Krachun Szilárd polgármester (írásbeli előterjesztés)

Az írásos anyagot a képviselők előzetesen megkapták. Krachun Szilárd polgármester nem kívánt szóbeli kiegészítést tenni, kérte a képviselőket, hogy mondják el véleményüket az előterjesztéssel kapcsolatban.

Tornóczyk Gábor képviselő megkérdezte, hogy Süli Jánossal és Bagdy Lászlóval milyen okból tárgyalt?

Krachun Szilárd polgármester elmondta, hogy általános dolgokról beszélgettek, a Paks II. beruházásról és a hulladéktárolásról.

Darabos Józsefné képviselő megkérdezte, hogy a meghirdetett gumitérkövekből került –e értékesítésre?

Krachun Szilárd polgármester elmondta, hogy a gumitérkő eladásra került, már csak néhány darab maradt.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Bátaapáti Község Önkormányzat Képviselő-testülete 5  *igen szavazattal, 0 nem szavazattal, 0 tartózkodással* a következő határozatot hozta:

**1/2023. (II.20.) Képviselő-testületi határozat**

**a polgármester jelentéséről és a két ülés között eltelt időszakról**

Bátaapáti Község Önkormányzat Képviselő- testülete a 123-129/2022. (XI.21.), 131-133/2022. (XI.21.); 135-137/2022. (XI.21.); 140/2022. (XII.13.); 142-156/2022. (XII.13.); számú lejárt határidejű határozatokról szóló jelentést, valamint a polgármester két ülés között végzett munkájáról szóló tájékoztatót elfogadja.

Határidő: azonnal

Felelős: Krachun Szilárd polgármester

**2.) Bátaapáti Község Önkormányzata adósságot keletkeztető ügyleteiből és kezességvállalásaiból keletkező kötelezettségei**

Előadó: Krachun Szilárd polgármester (írásbeli előterjesztés)

Az írásos anyagot a képviselők előzetesen megkapták. Krachun Szilárd polgármester nem kívánta kiegészíteni. Kérte a Képviselő-testületet, hogy szíveskedjen a határozati javaslatot megvitatni és azt elfogadni.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Bátaapáti Község Önkormányzat Képviselő-testülete 5 *igen szavazattal, 0 nem szavazattal, 0 tartózkodással* a következő határozatot hozta:

**2/2023. (II.20.) Képviselő-testületi határozat**

**Bátaapáti Község Önkormányzata adósságot keletkeztető ügyleteiből és kezességvállalásaiból keletkező kötelezettségeiről**

Bátaapáti Község Önkormányzati Képviselő-testülete az államháztartásról szóló 2011. évi CXCV. tv. 29/A. §-a alapján az adósságot keletkeztető ügyleteiből eredő fizetési kötelezettségeit a költségvetési évet követő 3 évre vonatkozóan az 1. melléklet alapján elfogadja.

A kötelezettségek 2024, 2025, 2026. évek egyikében sem érik el - az adósságot keletkeztető ügyletekhez történő hozzájárulás részletes szabályairól szóló 353/2011.(XII.30.) Korm. rendelet 6. § (1) b) pontjában rögzített - saját bevételek 50 %-át.

Határidő: azonnal

Felelős: dr. Brandt Huba osztályvezető

**3.) Bátaapáti Község Önkormányzat 2023. évi költségvetésének elfogadása**

Előadó: Krachun Szilárd polgármester (írásbeli előterjesztés)

Az írásos anyagot a képviselők előzetesen megkapták, Krachun Szilárd polgármester kérte a képviselőket, hogy közösen együtt nézzék végig a költségvetést és beszéljék át.

A képviselők a költségvetést részletesen megvitatták, megköszönték az alaposan kidolgozott tervezetet. A napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő rendelet tervezetről.

Szavazás után Bátaapáti Község Önkormányzat Képviselő-testülete 5 *igen szavazattal, 0 nem szavazattal, 0 tartózkodással* a következő rendeletet alkotta meg:

**Bátaapáti Község Önkormányzat Képviselő-testületének**

**1/2023. (II. 21.) önkormányzati rendelete**

**a 2023. évi költségvetéséről**

**és a költségvetés végrehajtásának rendjéről**

(A rendelet a jegyzőkönyvhöz mellékelve)

**4.) Tájékoztató a képviselők vagyonnyilatkozat-tételéről**

Előadó: Farkas Attila, az Ügyrendi Bizottság elnöke (írásbeli előterjesztés)

Az írásos anyagot a képviselők előzetesen megkapták, Krachun Szilárd polgármester megkérdezte az Ügyrendi Bizottság elnökét, hogy kíván-e szóbeli kiegészítést tenni.

Farkas Attila képviselő elmondta, hogy mindegyik képviselő határidőre leadta a saját és hozzátartozói vagyonnyilatkozatát, egyéb szóbeli kiegészítést nem kíván tenni.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Bátaapáti Község Önkormányzat Képviselő-testülete 5 *igen szavazattal, 0 nem szavazattal, 0 tartózkodással* a következő határozatot hozta:

**3/2023. (II.20.) Képviselő-testületi határozat**

**a képviselők vagyonnyilatkozat-tételi kötelezettség tájékoztatójának elfogadásáról**

Bátaapáti Község Önkormányzati Képviselő-testülete a képviselők vagyonnyilatkozat-tételéről szóló tájékoztatót megtárgyalta, és azt tudomásul veszi

Határidő: azonnal

Felelős: dr. Brandt Huba osztályvezető

**5.) Bátaapáti Község Önkormányzatának 2023. évi közbeszerzési terve**

Előadó: Krachun Szilárd polgármester (írásbeli előterjesztés)

Az írásos anyagot a képviselők előzetesen megkapták, Krachun Szilárd polgármester nem kívánt szóbeli kiegészítést tenni.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Bátaapáti Község Önkormányzat Képviselő-testülete 5 *igen szavazattal, 0 nem szavazattal, 0 tartózkodással* a következő határozatot hozta:

**4/2023. (II.20.) Képviselő-testületi határozat**

**Bátaapáti Község Önkormányzatának 2023. évi közbeszerzési tervének elfogadásáról**

Bátaapáti Község Önkormányzatának Képviselő-testülete a közbeszerzésekről szóló 2015. évi CXLIII. törvény 42. § (1) bekezdése értelmében Bátaapáti Község Önkormányzatának 2023. évi összesített közbeszerzési tervét a határozat melléklete szerinti tartalommal fogadja el.

A polgármester felkéri a jegyzőt, hogy gondoskodjon az éves összesített közbeszerzési tervnek a Közbeszerzési Adatbázisban, valamint Bátaapáti Község Önkormányzatának honlapján történő közzétételéről.

Határidő: azonnal

Felelős: dr. Brandt Huba osztályvezető

**6.) A Völgységi Önkormányzatok Társulása társulási megállapodásának módosítása.**

Előadó: Krachun Szilárd polgármester (írásbeli előterjesztés)

Az írásos anyagot a képviselők előzetesen megkapták. Krachun Szilárd polgármester nem kívánta kiegészíteni. Kérte a Képviselő-testületet, hogy szíveskedjen a határozati javaslatot megvitatni és azt elfogadni.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Bátaapáti Község Önkormányzat Képviselő-testülete 5 *igen szavazattal, 0 nem szavazattal, 0 tartózkodással* a következő határozatot hozta:

**5/2023. (II.20.) Képviselő-testületi határozat**

**a Völgységi Önkormányzatok Társulása társulási megállapodásának módosításáról**

Bátaapáti Község Önkormányzat Képviselő-testülete a Völgységi Önkormányzatok Társulása társulási megállapodásának módosítását - a határozati 1. és 2. melléklete szerinti tartalommal – jóváhagyja. Felhatalmazza a polgármestert a társulási megállapodás aláírására, és a szükséges intézkedések megtételére.

Határidő: azonnal

Felelős: Krachun Szilárd polgármester

Végrehajtásért felelős: Filczinger Ágnes jegyző

Határozatot kapja: Völgységi Önkormányzatok Társulása

**7.) A Völgységi Önkormányzatok Társulása 2023. évi költségvetésének elfogadása.**

Előadó: Krachun Szilárd polgármester (írásbeli előterjesztés)

Az írásos anyagot a képviselők előzetesen megkapták. Krachun Szilárd polgármester nem kívánt szóbeli kiegészítést tenni, kérte a képviselőket, hogy mondják el véleményüket az előterjesztéssel kapcsolatban.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Bátaapáti Község Önkormányzat Képviselő-testülete 5 *igen szavazattal, 0 nem szavazattal, 0 tartózkodással* a következő határozatot hozta:

**6/2023. (II.20.) Képviselő-testületi határozat**

**A Völgységi Önkormányzatok Társulása 2023. évi költségvetésének elfogadásáról**

Bátaapáti Község Önkormányzat Képviselő-testülete a Völgységi Önkormányzatok Társulása 2023. évi költségvetését az előterjesztés szerint elfogadja.

Határidő: azonnal

Felelős: Krachun Szilárd polgármester

Határozatról értesül: VÖT

**8.) Beszámoló a polgármester társulásokban végzett munkájáról.**

Előadó: Krachun Szilárd polgármester (írásbeli előterjesztés)

Az írásos anyagot a képviselők előzetesen megkapták. Krachun Szilárd polgármester nem kívánta kiegészíteni. Kérte a Képviselő-testületet, hogy szíveskedjen a határozati javaslatot megvitatni és azt elfogadni.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Bátaapáti Község Önkormányzat Képviselő-testülete 5 *igen szavazattal, 0 nem szavazattal, 0 tartózkodással* a következő határozatot hozta:

**7/2023. (II.20.) Képviselő-testületi határozat**

**a polgármester társulásokban végzett munkájáról szóló beszámoló elfogadásáról**

Bátaapáti Község Önkormányzatának Képviselő-testülete elfogadja a polgármester 2022. évben a társulásokban végzett munkájáról szóló beszámolóját a határozat 1. és 2. melléklete szerint.

Határidő: azonnal

Felelős: Krachun Szilárd polgármester

**9.) A szociális ellátások helyi szabályozásáról szóló** [**2/2015. (II.26.) önkormányzati rendelet**](https://or.njt.hu/onkormanyzati-rendelet/2015-2-SP-4041) **módosítása**

Előadó: Krachun Szilárd polgármester (írásbeli előterjesztés)

Az írásos anyagot a képviselők előzetesen megkapták, Krachun Szilárd polgármester kérte a képviselőket, hogy vitassák meg a rendelet-tervezetben foglaltakat.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő rendelet tervezetről.

**Bátaapáti Község Önkormányzat Képviselő-testületének**

**2/2023. (II. 21.) önkormányzati rendelete**

**a szociális ellátások helyi szabályozásáról szóló 2/2015. (II.26.) önkormányzati rendelet módosításáról**

(A rendelet a jegyzőkönyvhöz mellékelve)

**10.) Bátaapáti Óvoda és Konyha 2023. évi nyári nyitva tartási rendjének meghatározása**

Előadó: dr. Brandt Huba osztályvezető (írásbeli előterjesztés

Az írásos anyagot a képviselők előzetesen megkapták. dr. Brandt Huba osztályvezető nem kívánt szóbeli kiegészítést tenni, kérte a képviselőket, hogy mondják el véleményüket az előterjesztéssel kapcsolatban.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Bátaapáti Község Önkormányzat Képviselő-testülete 5 *igen szavazattal, 0 nem szavazattal, 0 tartózkodással* a következő határozatot hozta:

**8/2023. (II.20.) Képviselő-testületi határozat**

**a Bátaapáti Óvoda és Konyha 2023. évi nyári nyitva tartási rendjének meghatározásáról**

Bátaapáti Község Önkormányzati Képviselő-testülete a köznevelésről szóló 2011. évi CXC. törvény 83. § (2) bek. b) pontjában biztosított jogkörében eljárva a Bátaapáti Óvoda és Konyha 2023. évi nyitvatartási rendjét a határozat 1. melléklete szerint jóváhagyja.

Határidő: azonnal

Felelős: Kaszásné Horeczky Krisztina intézményvezető

**11.) Bátaapáti Óvoda és Konyha beíratási rendjének meghatározása a 2023/2024-as nevelési évre**

Előadó: dr. Brandt Huba osztályvezető (írásbeli előterjesztés)

Az írásos anyagot a képviselők előzetesen megkapták. dr. Brandt Huba osztályvezető nem kívánt szóbeli kiegészítést tenni, kérte a képviselőket, hogy mondják el véleményüket az előterjesztéssel kapcsolatban.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Bátaapáti Község Önkormányzat Képviselő-testülete 5 *igen szavazattal, 0 nem szavazattal, 0 tartózkodással* a következő határozatot hozta:

**9/2023. (II.20.) Képviselő-testületi határozat**

**Bátaapáti Óvoda és Konyha beíratási rendjének meghatározásáról a 2023/2024-es nevelési évre**

Bátaapáti Község Önkormányzati Képviselő-testülete a nemzeti köznevelésről szóló 2011. évi CXC. törvény 83. § (2) bekezdés b) pontja alapján a 2023/2024-as nevelési évre a Bátaapáti Óvoda és Konyha beíratási rendjét az 1. számú mellékletben meghatározott módon az alábbi időpontokban határozza meg:

**2023. április 20. (csütörtök)**

**2023. április 21. (péntek)**

Felkéri a jegyzőt a beiratkozásról szóló fenntartói közlemény közzétételére.

**Határidő:** azonnal

**Felelős:** dr. Brandt Huba osztályvezető

**Végrehajtásért felelős:** Kaszásné Horeczky Krisztinaintézményvezető

**12.) Az Apáti-Ker Kft. 2022. évi gazdasági tevékenységéről szóló beszámoló, a 2022. évi számviteli törvény szerinti beszámoló, a 2023. évi üzleti terv elfogadása.**

Előadó: Krachun Szilárd polgármester (írásbeli előterjesztés)

Az írásos anyagot a képviselők előzetesen megkapták. Krachun Szilárd polgármester nem kívánta kiegészíteni. Kérte a Képviselő-testületet, hogy szíveskedjen a határozati javaslatot megvitatni és azt elfogadni.

Ferenczi Sándor képviselő mint az Apáti-Ker Kft. Felügyelő Bizottságának elnöke elmondta, hogy a bizottság elfogadta a 2022. évi gazdasági tevékenységéről szóló beszámolót, a 2022. évi számviteli törvény szerinti beszámolót és a 2023. évi üzleti tervet.

Krachun Szilárd polgármester elmondta, hogy a cél az, hogy a Kft.-ben működő bolt eltartsa önmagát.

Ferenczi Sándor képviselő elmondta, hogy igen a cél valóban az, hogy a bolt eltartsa önmagát, ennek érdekében a jegyzőkönyvükben kettő javaslatot fognak tenni a tulajdonos felé. Átgondolásra javasolják a bolt nyitva tartását, illetve, hogy a bolt önkiszolgáló jellegűként működjön.

Tornóczky Gábor képviselő megkérdezte, hogy a nyitva tartási idő módosításával kapcsolatos javaslat az mit jelentene? Bővítenék vagy szűkítenék a nyitva tartást?

Ferenczi Sándor képviselő elmondta, hogy abban maradtak, hogy 3-4 hétig kell vezetni egy időintervallumos nyitva tartást, hogy mikor hány fő tartózkodik a boltban, mert pl. a boltosok reggel 5 órakor nyitnak, de fél 6 előtt nem nagyon van vásárló.

Farkas Attila képviselő megkérdezte, hogy ez akkor megoldaná a túlóra problémát?

Krachun Szilárd polgármester elmondta, hogy ez lenne mindenképpen a cél, hogy ne legyen túlóra. Jelenleg 2,5 emberrel működik a bolt, ketten teljes munkaidőben kiszolgálnak egy ember a boltvezető pedig fél műszakban a papírmunkát vezeti. Az ügyvezető pedig térítésmentesen végzi a munkáját. Ha az ügyvezetői és boltvezetői feladatokat összevonjuk, akkor 3 embernek a bérét kellene kitermelje a bolt.

Ferenczi Sándor képviselő elmondta, hogy az árrés emelése is felmerült javaslatként.

Tornóczky Gábor képviselő elmondta, hogy a 2023. évi üzleti tervben kiemelt célként szerepel, hogy a 2022. évi adózott eredményt, mely mínusz 5,5 millió forint, ismét pozitív irányba fordítsa. Ehhez kapcsolódóan megkérdezte az ügyvezetőt, hogy a jelenlegi működéssel ezt a terv kivitelezhető-e?

Kelemenné Dudás Bettina elmondta, hogy a jelenlegi árrésekkel nem valószínű, hogy ez megvalósítható. Januárban kb. bruttó 7 millió forint árbevétele volt a boltnak, ami az előző hónapokhoz képest nagyon jónak számít. Ha továbbra is 25%-os árréssel forgalmazzák az árukat, akkor 1,2-1,3 millió forint maradna az összes többi költség fedezetére. A leltár miatt keletkezett túlórájuk, illetve előtte való hónapban az egyik alkalmazott betegsége miatt és ezért elég magasak voltak a bérköltségek. Jelezte az alkalmazottak felé, hogy most már túlóra nélkül vezessék a boltot. Mire az Áfa-t, járulékokat, rezsiköltségeket kifizeti a bolt, kevés bevétel marad. A kenyér, péksütemény, tejtermékek, zöldségféléken 20 %-os árrés, a többi terméken pedig 25%-os árrés van. Sajnos ezekkel az árrésekkel nem lehet 3 dolgozó bérét kitermelni, ezen a véleményen van a bolt könyvelője is.

Krachun Szilárd polgármester elmondta, hogy véleménye szerint a kenyér, péksütemény, és a tejtermékeken nem szabad árat emelni.

Ferenczi Sándor képviselő jelezte, hogy amikor a volt alkalmazottak lemondtak a dohánybolt miatt bejelentési kötelezettsége lett volna, és ez miatt sajnos lehet, hogy büntetés is várható.

Kelemenné Dudás Bettina elmondta, hogy a dohányboltnál 3 hónap szüneteltetési lehetőség van, és amikor felmondtak, ezt a volt ügyvezetőnek be kellett volna hivatalos úton jelenteni, de sajnos ezt nem formanyomtatványon és nem a hivatalos úton nyújtotta be. A jelenlegi ügyvezető írt egy levelet a Nemzeti Dohánykereskedelmi Kft.nek, melyben mindent leírt részletesen és megérkezett a válaszlevél, melyben a bolt figyelmeztetést kapott, nem róttak ki büntetést.

Ferenczi Sándor képviselő elmondta, hogy a bolt könyvelőt váltott, és úgy gondolja, hogy az apróbb módosításokkal ki lehet futtatni ezt az évet nullásan, esetleg pozitívan is.

Kelemenné Dudás Bettina elmondta, hogy a bolt választéka széleskörű, sok új vásárló is van, igyekeznek a kínálatot bővíteni újdonságokkal.

Kelemenné Dudás Bettina jelezte, hogy szeretné, ha keresnének egy új ügyvezetőt, mert úgy gondolja, hogy a boltból sokkal többet is ki lehetne hozni, de sajnos neki erre nincs kapacitása.

A képviselők megköszönték az eddigi munkáját, és elmondták, hogy minél előbb megpróbálnak új ügyvezetőt találni.

Krachun Szilárd polgármester elmondta, hogy jó lenne kialakítani a vonalkódos rendszert, hogy az árukészletet követni lehessen, ezzel a leltárt is megkönnyítenék a későbbiekben.

A képviselők megbeszélték, hogy a Felügyelő Bizottság jegyzőkönyvének elkészülte után, visszatérnek a bolttal kapcsolatos ügyekre.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Bátaapáti Község Önkormányzat Képviselő-testülete 5 *igen szavazattal, 0 nem szavazattal, 0 tartózkodással* a következő határozatot hozta:

**10/2023. (II.20.) Képviselő-testületi határozat**

**az Apáti-Ker Kft. 2022. évi beszámolójának és a 2023. évi üzleti tervének elfogadásáról**

Bátaapáti Község Önkormányzat Képviselő-testülete az Apáti-Ker Kft. 2022. évi beszámolóját a határozat 1. melléklete szerinti tartalommal az Apáti-Ker Kft. 2023. évi üzleti tervét a határozat 2. melléklete szerinti tartalommal jóváhagyja.

Határidő: 2023. május 31.  
Felelős: Krachun Szilárd polgármester

Végrehajtásért felelős: a határozat megküldése tekintetében – dr. Brandt Huba osztályvezető

Határozatról értesül: Kelemenné Dudás Bettina ügyvezető

**13.) Egyebek**

* **A TETT támogatási összeg felosztása (szóbeli előterjesztés)**

Krachun Szilárd polgármester elmondta, hogy múlt héten volt TETT ülés. Ófalu polgármestere szeretné, ha a KNPA –tól kapott támogatás másként kerülne felosztásra. Úgy gondolja, hogy Bátaapáti kapjon 40%-ot, a fennmaradó összeget, pedig egységesen osszák fel a társult tagtelepülések között. Ahhoz, hogy ez megvalósuljon a társulási tanácsnak 2/3-os többséggel kellene ezt elfogadni, és ezen kívül még minden egyes önkormányzati testületnek is meg kellene szavazni a módosítást. A javaslat elutasításra került, így a korábbi években meghatározottak szerint került a felosztásra az önkormányzatok részére a támogatás.

Bátaapáti 171.327.300,- forint támogatást kap, de sajnos egyenlőre az idei évben még mindig nem lehet beruházást megvalósítani, ezért javasolta, hogy a támogatási összeget működési költségként határozzák meg.

A képviselők a polgármester javaslatával egyetértettek.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az alábbi határozati javaslatról.

*../2023. (II.20.) Képviselő-testületi határozat*

*a TETT támogatási összeg felosztásáról*

*Bátaapáti Község Önkormányzatának Képviselő-testülete a Társadalmi Ellenőrző Tájékoztató Társulástól kapott 2023. évi 171.327.300,- forint támogatási összeg felosztását az alábbiak szerint hagyja jóvá:*

*1.) Működésre: 171.327.300,- Ft*

*Határidő: azonnal*

*Felelős: Krachun Szilárd polgármester*

*Határozatról értesítendő: TETT, BKÖH Bátaapáti Kirendeltségének gazdálkodási főelőadója*

Szavazás után Bátaapáti Község Önkormányzat Képviselő-testülete 5 *igen szavazattal, 0 nem szavazattal, 0 tartózkodással* a következő határozatot hozta:

**11/2023. (II.20.) Képviselő-testületi határozat**

**a TETT támogatási összeg felosztásáról**

Bátaapáti Község Önkormányzatának Képviselő-testülete a Társadalmi Ellenőrző Tájékoztató Társulástól kapott 2023. évi 171.327.300,- forint támogatási összeg felosztását az alábbiak szerint hagyja jóvá:

1.) Működésre: 171.327.300,- Ft

Határidő: azonnal

Felelős: Krachun Szilárd polgármester

Határozatról értesítendő: TETT, BKÖH Bátaapáti Kirendeltségének gazdálkodási főelőadója

* **Bátaszéki Önkormányzati Tűzoltóság Köztestület 2023. évi alapítói hozzájárulása (szóbeli előterjesztés)**

Krachun Szilárd polgármester elmondta, hogy a Bátaszéki Önkormányzati Tűzoltóság Köztestület működési feltételeinek biztosítása egyre nehezebb. Bátaszék város és mikrotérsége katasztrófavédelmi (tűz és polgárvédelmi) feladatainak ellátását az ellátási terület községeinek képviselő-testületei, kiemelt feladatként kezelik, ennek megfelelően támogatja. Az elmúlt években egyre komolyabb nehézségekkel járt a Köztestület működési feltételeinek biztosítása. Az alapító önkormányzatok 2023. évi hozzájárulása a korábbi döntésnek megfelelően 500,- Ft/fő összegben került megállapításra. A Köztestület Közgyűlése kéri az alapító önkormányzatokat, hogy gondoskodjanak a 2023. évi támogatás átutalásáról.

Krachun Szilárd polgármester javasolta a képviselőknek az 500,- Ft/fő működési hozzájárulás megfizetését a 2023-as évre.

A képviselők a polgármester javaslatával egyetértettek.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az következő határozati javaslatokról.

*../2023.(II.20.) képviselő-testületi határozat*

*a Bátaszéki Önkormányzati Tűzoltóság Köztestület 2023. évi támogatásáról*

*Bátaapáti Község Önkormányzat képviselő testülete úgy határozott, hogy a Bátaszéki Önkormányzati Tűzoltóság Köztestület részére a 2023. évi pénzügyi likviditásának fenntarthatósága érdekében 204.500,- forint összegű vissza nem térítendő működési támogatást biztosít.*

*A Képviselő-testület felkéri a Bonyhádi Közös Önkormányzati Bátaapáti Kirendeltség gazdálkodási főelőadóját, hogy a fenti összeget utalja át a Bátaszéki Önkormányzati Tűzoltóság Köztestület részére.*

*Határidő: azonnal*

*Felelős: Krachun Szilárd polgármester*

*Határozatról értesül: Bátaszéki Önkormányzati Tűzoltóság Köztestület 7140 Bátaszék, Hunyadi u. 46.; BKÖH Bátaapáti Kirendeltségének gazdálkodási főelőadója*

Szavazás után Bátaapáti Község Önkormányzat Képviselő-testülete 5 *igen szavazattal, 0 nem szavazattal, 0 tartózkodással* a következő határozatot hozta:

**12/2023.(II.20.) képviselő-testületi határozat**

**a Bátaszéki Önkormányzati Tűzoltóság Köztestület 2023. évi támogatásáról**

Bátaapáti Község Önkormányzat képviselő testülete úgy határozott, hogy a Bátaszéki Önkormányzati Tűzoltóság Köztestület részére a 2023. évi pénzügyi likviditásának fenntarthatósága érdekében 204.500,- forint összegű vissza nem térítendő működési támogatást biztosít.

A Képviselő-testület felkéri a Bonyhádi Közös Önkormányzati Bátaapáti Kirendeltség gazdálkodási főelőadóját, hogy a fenti összeget utalja át a Bátaszéki Önkormányzati Tűzoltóság Köztestület részére.

Határidő: azonnal

Felelős: Krachun Szilárd polgármester

Határozatról értesül: Bátaszéki Önkormányzati Tűzoltóság Köztestület 7140 Bátaszék, Hunyadi u. 46.; BKÖH Bátaapáti Kirendeltségének gazdálkodási főelőadója

Krachun Szilárd polgármester tájékoztatta a képviselőket, hogy Ferenczi Sándor képviselő Tatán járt, ahol megnézett egy lovas egyesületet, mert az ottani üzemeltető lehetőséget lát egy lovastanya kialakítására a Mészáros-völgyben lévő területen. Kérte a képviselő urat, hogy ismertesse az ott tapasztaltakat.

Ferenczi Sándor képviselő elmondta, hogy a Magyar, Izlandi Lovas Egyesületnél járt, ez egy islandi világszövetség, és Magyarországon is szeretnék ezt az islandi lófajtát tenyészteni. Tatán van a központjuk és az lenne a céljuk, hogy minden megyében létrehozzanak egy lovas egyesületet. Ez a fajta ló kuriózumnak számít. A tulajdonos 20 éve foglalkozik lovakkal. Több év alatt nőtte ki magát a tatai központ. Lehetőséget láttak a Mészáros völgyben, különböző lovas programokat lehetne tartani, állami támogatást is lehet igényelni, mivel ez a lófajta a tenyésztési programban szerepel. A lovakat Islandról kellene importálni, egy ló 8.000.000,- forintba kerül. A tulajdonos szakmai tapasztalatokkal segítene, a beruházás költségei az önkormányzatot terhelnék. Előzetes költségvetést kellene készíteni ennek a kialakítására, ha a testület úgy gondolja, akkor lehetne egy közös délutánt szervezni a tatai tulajdonossal. A mórágyi lovardának nem lenne versenytársa mert ennek más a profilja.

A képviselők megbeszélték, hogy mivel beruházást azt idei évben sem lehet megvalósítani, így nincs lehetőség a lovastanya kialakítására.

Krachun Szilárd polgármester tájékoztatta a képviselőket, hogy beszélt dr. Kolta Dórával, Aradi András lelkésszel, dr. Szőts Zoltánnal a bonyhádi Völgységi Múzeum volt igazgatójával a dr. Kolta László emlékére állítandó emléktábla ügyében. Az emléktábla költségeit az önkormányzatnak kellene finanszírozni, illetve majd kell egy hozzájárulás, hogy a testületet engedélyezi az óvoda és a templom falára a tábla kihelyezését. Dr. Kolta Dóra megtervezteti a táblát, illetve annak szövegét, és akkor ismét egyeztetnek annak költségeiről.

A képviselők megköszönték a tájékoztatást és megbeszélték, hogy a költségek ismeretében visszatérnek ez ügyre.

Krachun Szilárd polgármester elmondta, hogy korábban beszéltek arról, hogy elmennének Magyarlapádra, mivel a Kulturális Ethnika Alapítvány vezetője meghívta őket. Szeretné, ha megbeszélnének egy időpontot, hogy az alapítvány vezetőjét tudja tájékoztatni.

A képviselők megbeszélték, hogy júniusban utaznának el Magyarlapádra.

Krachun Szilárd polgármester tájékoztatta a képviselőket, hogy a közművelődési referens állás betöltésére pályázat került kiírásra. Egyetlen egy pályázó, Csipak Klaudia adott be pályázatot, így ő kerül alkalmazásba 4 órában.

A képviselők a tájékoztatást tudomásul vették.

Darabos Józsefné képviselő megkérdezte, hogy a kis tóban elpusztultak a halak, és lett-e pótolva. Továbbá elmondta, hogy a Petőfi utcában a kis közben nagyon régóta ott van az építési törmelék, mikor lesz elszállítva?

Krachun Szilárd polgármester elmondta, hogy a halakat pótolni fogják, továbbá az építési törmelék az régi palatető, amely veszélyes hulladéknak számít, és ezért nem lehet elszállíttatni, mert a hulladék udvarban nem fogadják be.

Darabos Józsefné képviselő megkérdezte, hogy a Művelődési Házban lévő textil kompozíciók, melyeket Decsi Kiss János készített, hol vannak, miért nem kerültek vissza a Művelődési Házba? Továbbá volt egy üvegesszekrény, melyben el lehetne helyezni a táncosok, sportolók dísztárgyait, okleveleit.

Krachun Szilárd polgármester elmondta, hogy Decsi Kiss János felújítja a textil kompozíciókat és egy kiállítást szerveznek a részére, ezért addig ott maradnak, utána pedig ha az önkormányzat igényt tart ezekre, akkor a Tájházban kerülnek elhelyezésre. Az üveges szekrény a Művelődési Házban van, jó ötletnek tartja a tárgyak elhelyezését.

Ferenczi Sándor képviselő elmondta, hogy a sportbálon a Sport Egyesület serlegeit tombolatárgyként ki akarták sorsolni, de ő felajánlotta, hogy beszél a képviselőkkel, hogy egy szekrényt készíttessenek ezeknek a tárgyaknak, vagy akár saját költségen is elkészítteti, hogy megmaradjon az utókor számára. Kért árajánlatot a szekrény elkészíttetésére.

A képviselők megbeszélték, hogy az Apponyi kúriában lehetne elhelyezni a szekrényt. Át kell nézni, hogy mi az, ami el legyen benne helyezve.

Darabos Józsefné képviselő megkérdezte, hogy a könyvtár épületében miért nem megy a fűtés, a közfoglalkoztatottak panaszkodnak, hogy hideg van. Továbbá megkérdezte, hogy a Közösségi Házban sem jó a fűtés?

Krachun Szilárd polgármester elmondta, hogy a könyvtár épületében a kazánt ki kell cserélni. A Közösségi Házban működik a fűtés, a közfoglalkoztatottak a konditerembe járnak melegedni.

Darabos Józsefné képviselő megkérdezte, hogy a konditerem kulcsa kinél van, ki lett-e írva, hogy mennyibe kerül a bérlés? Javasolta, hogy az ablakokra legyenek függönyök vásárolva.

Krachun Szilárd polgármester elmondta, hogy Heberling Norbertnél van a konditerem kulcsa, nála lehet jelentkezni, ha valaki szeretne sportolni. Az ablakokra rolók lettek rendelve, melyek amint megérkeznek, fel lesznek szerelve.

Darabos Józsefné képviselő elmondta, hogy többször keresik telefonon a Hűvösvölgy utcai lakók, hogy nincs víz, megkérdezte a polgármestert, hogy intézkedett -e ez ügyben?

Krachun Szilárd polgármester elmondta, hogy intézkedett, elvileg a rendszer jelzi, ha csökken a nyomás, de meghibásodott a műszer, ezért nem jelzi a nyomás csökkenését, csak sajnos nem találják a hiba okát. A polgármester felhívta a vízmű figyelmét, hogy a hibát mielőtt javítsák ki.

Darabos Józsefné képviselő megkérdezte, hogy az önkormányzati bérlakásokat bérlőknél van-e valakinek tartozása?

Krachun Szilárd polgármester elmondta, hogy jelenleg nincs senkinek tartozása.

Darabos Jószefné képviselő elmondta, hogy megnézte az elvégzett árkok kotrását, nincs vele megelégedve, mintha csak maszatolva lenne.

A képviselők elmondták, hogy véleményük szerint jól elvégezték a munkát, ha már lejjebb kotornak a markoló kanállal akkor felszakítják a rézsűhálót, és azt semmiképp sem szerették volna.

Darabos Józsefné képviselő elmondta, hogy a kápolnánál a fákat ki kell vágatni, mert veszélyesek mind a templomra mind a szomszédos ingatlanra.

Krachun Szilárd polgármester elmondta, hogy intézkedik ez ügyben.

Tornóczky Gábor képviselő elmondta, hogy szerinte a hivatal falán lévő információs tábla nem működik megfelelően.

Krachun Szilárd polgármester elmondta, hogy intézkedik ez ügyben.

A képviselők megbeszélték, hogy a Petőfi utca 3. szám alatti bérlakás megüresedett, kérték az osztályvezető urat, hogy a bérlakás bérlésére a pályázatot írja ki.

A Képviselő-testület ülésén egyéb hozzászólás, bejelentés nem hangzott el, a polgármester az ülést 18 óra 40 perckor bezárja.

Kmf.

**Krachun Szilárd** **Filczinger Ágnes**

polgármester jegyző